CELEX: C2006/131/05
Language: hu
Date: 2006-06-03 00:00:00
Title: C-232/03. sz. ügy: A Bíróság (első tanács)  2006. február 23-i  ítélete – Az Európai Közösségek Bizottsága kontra Finn Köztársaság (Tagállami kötelezettségszegés – Munkavállalók – Szabad mozgás – A külföldi munkáltató által a munkavállaló rendelkezésére bocsátott, külföldön nyilvántartásba vett gépkocsi használata)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/3
            
         A Bíróság (első tanács) 2006. február 23-i ítélete – Az Európai Közösségek Bizottsága kontra Finn Köztársaság
   (C-232/03. sz. ügy) (1)
   
   (Tagállami kötelezettségszegés - Munkavállalók - Szabad mozgás - A külföldi munkáltató által a munkavállaló rendelkezésére bocsátott, külföldön nyilvántartásba vett gépkocsi használata)
   (2006/C 131/05)
   Az eljárás nyelve: finn
   Felek
   
      Felperes: az Európai Közösségek Bizottsága (képviselők: D. Martin és I. Koskinen meghatalmazottak)
   
      Alperes: a Finn Köztársaság (képviselők: Alice Guimaraes-Purokoski és T. Pynnä meghatalmazottak)
   
      Beavatkozó: Nagy-Britannia és Észak-Írország Egyesült Királysága (képviselők: K. Manji meghatalmazott, és P. Whipple barrister)
   Tárgy
   Tagállami kötelezettségszegés – EK 10. és EK 39. cikk – A külföldi munkáltató által rendelkezésre bocsátott, külföldön nyilvántartásba vett gépkocsi használatának feltételei Finnországban lakóhellyel rendelkező és külföldön dolgozó munkavállalók esetén
   Rendelkező rész
   
               1)
            
            
               A Finn Köztársaság – mivel a Finnországban lakóhellyel rendelkező és más tagállamban dolgozó határ menti ingázók számára a más tagállamban letelepedett munkáltatójuk által rendelkezésükre bocsátott és e másik tagállamban nyilvántartásba vett szolgálati gépkocsi használatát azzal az indokkal tiltotta meg, hogy e határ menti ingázók Finnországban laknak, és a munkáltatójuk tulajdonát képező gépkocsit ott is használják
               és
               mivel e határ menti ingázók számára a más tagállamban letelepedett munkáltatójuk által rendelkezésükre bocsátott és e másik tagállamban nyilvántartásba vett, bár nem állandó jelleggel túlnyomórészt Finnországban használni kívánt, és ténylegesen sem így használt cégautó szakmai és magáncélú használatát azzal az indokkal tiltotta meg, hogy e határ menti ingázók Finnországban laknak, és a munkáltatójuk tulajdonát képező gépkocsit ott is használják –
               nem teljesítette az EK 39. cikkből eredő kötelezettségeit.
            
         
               2)
            
            
               A keresetet ezt meghaladó részében elutasítja.
            
         
               3)
            
            
               A felek maguk viselik saját költségeiket.
            
         
               4)
            
            
               Nagy-Britannia és Észak-Írország Egyesült Királysága maga viseli saját költségeit.
            
         
      (1)  HL C 184., 2003. 08. 02.